Okresná prokuratúra Nové Zámky 
F. Rákocziho 15, 940 44 Nové Zámky 1 	

Sp. zn. : 1 Pv 177/11/4404	Nové Zámky, 17.1.2012
EEČ : 2-33-1-2012

U Z N E S E N I E

Trestná vec:	obvinená XXXXX 
Prečin:	zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátorka Okresnej prokuratúry Nové Zámky
Rozhodnutie:
Podľa § 215 odsek 1 písmeno h Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	trvalé bydlisko: XXXXX
Skutková veta:
Ako  matka  maloletých detí XXXXX, narodeného XXXXX a XXXXX,  narodeného XXXXX  je podľa  rozsudku Okresného súdu  Nové  Zámky  spisovej  značky 5C 110/2010  - 15  zo dňa 06.09.2010   povinná  prispievať na  ich  výživu mesačne sumou 150,00 € vždy do 15. teho dňa toho - ktorého mesiaca vopred do rúk otca  XXXXX, bytom XXXXX, Ulica XXXXX, okres Nové Zámky,  vyživovaciu povinnosť si neplní pravidelne mesačne, čím za obdobie  od 01.11.2010  do  30.04.2011    vznikol  na výživnom dlh v sume  900,00 €. Trestnosť zanedbania povinnej výživy podľa § 207 odsek 1 Trestného zákona zanikla, prečin nemal trvalo nepriaznivé následky a obvinená  svoju povinnosť dodatočne splnila skôr, než sa súd odobral na záverečnú poradu.
Právna veta:

Odôvodnenie:
Poverený príslušník Obvodného oddelenia PZ  Šurany  uznesením ČVS: ORP-603/SU-NZ-2011  zo  dňa  15.03.2011 podľa § 199 odsek 1 Trestného poriadku začal trestné stíhanie vo veci prečinu zanedbania povinnej výživy podľa § 207 odsek 1 Trestného zákona  a uznesením zo dňa 22.03.2011  podľa § 206 odsek 1 Trestného poriadku stíha  XXXXX ako obvinenú  z uvedeného prečinu, na tom skutkovom základe, ako je to uvedené vo výrokovej časti uznesenia.
	V priebehu  vyšetrovania obvinená XXXXX dlhujúcu sumu na výživnom uhradila  v plnej výške, keď   poštovým poukazom  zo dňa 12.05.2011  zaslala na adresu  XXXXX, bytom XXXXX, XXXXX,  sumu  vo  výške 900,00 €.  Tomuto tvrdeniu nasvedčuje i fotokópia  dokladu na  č. l.  35  vyšetrovacieho spisu.
           Svedok  XXXXX  dňa 20.12.2011  pred povereným príslušníkom   Obvodného oddelenia PZ Šurany uviedol, že matka detí dlh na výživnom uhradila  v plnej výške  v sume 900,00 € a od tejto doby si vyživovaciu povinnosť plní  pravidelne v zmysle rozsudku súdu.
	Obvinená využila  ustanovenie o účinnej ľútosti v zmysle § 86 písmeno a) Trestného zákona a vyživovaciu povinnosť voči svojim maloletým deťom  dodatočne splnila skôr, než sa súd odobral na záverečnú poradu, prečin nemal trvalo nepriaznivé následky a trestnosť zanedbania povinnej výživy zanikla.
	Preto bolo potrebné rozhodnúť tak, ako je to uvedené vo výrokovej časti uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Anna Serenčéšová
prokurátorka